《次王仲信食粥》
宋代·李洪

太白狂歌力士铛，未如食粥鲁公清。
从教过午饥肠转，政坐哦诗青眼横。
奇怪争观出月胁，诙谐犹足助言鲭。
卧听古寺华鲸吼，饭颗谁怜太瘦生。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。